Folketing
1997-10-29

Da vi så lovforslaget, var vi i Enhedslisten positivt indstillet over for det, og vi blev bestyrket i vores opfattelse af, at det var et godt forslag, da vi så, at Dansk Industri og Rederiforeningen var imod. De, der interesserer sig meget for tingene, kan jo se, at der er forskel på Venstre, som ikke har så stort besvær med at støtte lovforslaget, og De Konservative, som åbenbart har tættere forbindelser til Rederiforeningen og Dansk Industri og derfor stiller spørgsmål og er lidt mere forbeholdne over for at støtte forslaget. Men vi kan altså godt støtte det.